Svētīgais

Svētīgais, arī Svētlaimīgais ir Romas katoļu baznīcas noteiktu mirušu personu godināšanas veids, ko piemēro tām personām, kurām veikta beatifikācija.

Pirms pasludināšanas par svētīgo ir jāveic beatifikācijas process, kurā ir vairāki posmi, kurus izpildot sākotnēji beatificējamā persona kļūst par Dieva kalpu (sasniegts pirmais posms), vēlāk Godināmo (sasniegts otrais posms). Lai Godināmo pasludinātu par Svētīgo, tiek veikta noteikta procedūra.

 Procedūra 
Lai Godināmais kļūtu par Svētīgo, jānotiek brīnumam, kas radies, lūdzot konkrētā Godināmā aizbildniecību. Šis noteikums nav obligāts attiecībā uz kandidātu — mocekli.Kas ir beatifikācija un kā tā atšķiras no kanonizācijas  www.kbvestnesis.lv

Kā brīnums visbiežāk tiek uzskatīta dziedināšana no smagas, neizārstējamas slimības, kurai nav medicīniska izskaidrojuma. Lai pārliecinātos, ka ir noticis brīnums, tiek veikta tā autentiskuma pārbaude. Izdziedinātās personas zinātnisku pārbaudi veic Kanonizācijas lietu kongregācijas medicīniskie konsultanti mediķi un zinātnieki, kuriem tiek iesniegti regulāri noteiktās kanoniskās izpētes apjomīgie materiāli līdz ar detalizētiem medicīnas un juridisko ekspertu ziņojumiem. Ja viņi nespēj sniegt medicīnisku un racionālu izskaidrojumu, to iespējams atzīt par brīnumu. To pēc tam izvērtē ar detalizētiem medicīnas un juridisko ekspertu ziņojumiem septiņi Kanonizācijas lietu kongregācijas teologi, ja arī viņi uzskata, ka ir noticis brīnums, izvērtēšanu turpina kardināli un bīskapi.Par beatifikāciju un kanonizāciju www.catholic.lv Ja arī augstākā garīdzniecība Kanonizācijas lietu kongregācijas bīskapu sēdē pārliecinās, ka noticis brīnums, viņi apliecina atbalstu faktam par notikušu brīnumu un kongregācijas prefekts kardināls par to ziņo Romas pāvestam, kurš pilnvaro dikasteriju izsludināt dekrētu par brīnumu, kas saistīts ar Godināmās personas aizbildniecību. Ar to noslēdzas posms pirms beatifikācijas. Vēlāk tiek nozīmēts beatifikācijas ceremonijas datums, beatifikācija vienmēr norisinās Svētā Pētera bazilikā. Ceremonijas laiks Godināmais tiek pasludināts par Svētīgo, balstoties uz pāvesta izsludināto dekrētu par jauno svētīgo.Beatifikācijas likums www.vatican.va

 Atsauces 

 Ārējās saites 
 Beatifikācijas process www.vatican.va
 Par beatifikāciju un kanonizāciju www.catholic.lv
 Beatifikācijas likums www.vatican.va

Kategorija:Kanonizācija